A rendelet elfogadásához

minősített többség szükséges!

1. **Előterjesztés**

**HARC Község Önkormányzata Képviselő-testületének**

**2022. szeptember 21. napján 1730 órakor tartandó rendes, nyilvánosülésére**

**Tárgy: Döntés Harc község településrendezési terve 2022. évi módosításának elfogadásáról**

**Előterjesztő: Tóth Gábor** polgármester

**Törvényességi ellenőrzést végezte: dr. Keresztes Izabella** aljegyző

**Tisztelt Képviselő-testület!**

Harc Község Önkormányzata 10/2022. (II.15.) önkormányzati határozatával döntött Harc község településrendezési tervének módosításáról.

A településrendezési terv 2022. évi módosításával kapcsolatban partnerségi egyeztetésre került sor. Harc Község Önkormányzata a partnerségi egyeztetés során beérkezett véleményeket megismerte – nem érkezett olyan vélemény, amely ellenezné a tervezett módosítást - és a partnerségi egyeztetést lezárja.

Módosításra kerül Harc község településrendezési terve az alábbiak szerint:

* A belterületi 371/9 hrsz-ú ingatlan építési övezeti besorolása eltér a településszerkezeti terven és a szabályozási tervlapon. A módosítás a tervi eltérés korrigálása végett szükséges.

A 314/2012. (XI.08.) Korm. rendelet alapján Harc Község Önkormányzata részéről a helyi építési szabályzat módosító anyaga – egyetértő képviselő-testületi határozat meghozatalát követően – megküldésre került az állami főépítész részére állami főépítészi eljárás kezdeményezése céljából, mely azóta jóváhagyásra került.

A fenti folyamatok lezárásaként került előkészítésre a módosított településrendezési terv, mely Harc község Helyi Építési Szabályzatáról szóló 1/2020. (I.9.) önkormányzati rendeletének 2. mellékletét képezi.

A fentiekre tekintettel javaslom a mellékelt rendelet-tervezet elfogadását:

Harc Község Önkormányzata Képviselő-testületének

…/2022. (………………………..) önkormányzati rendelete

Harc község Helyi Építési Szabályzatáról szóló 1/2020. (I. 9.) önkormányzati rendelet módosításáról

Harc Község Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, a Magyarország Alaptörvénye 32. cikk (1) bekezdése a) pontjában, a Magyarország helyi önkormányzatairól szóló 2011. évi. CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében és a 13. § (1) bekezdésében meghatározott feladatkörében eljárva, településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 9. mellékletében biztosított véleményezési jogkörében eljáró szervek véleményének kikérésével a következőket rendeli el:

1. §

Harc Község Önkormányzat Képviselő-testületének Harc község Helyi Építési Szabályzatáról szóló 1/2020. (I. 9.) önkormányzati rendelet 2. melléklete jelen rendelet 1. melléklete szerint módosul.

1. §

E rendelet a kihirdetését követő napon lép hatályba.

Harc, 2022. szeptember 13.

**Tóth Gábor**

polgármester

**ÁLTALÁNOS INDOKOLÁS**

*Harc község helyi építési szabályzatáról szóló 1/2020.(I.9.) önkormányzati rendelet módosításához*

A jogalkotásról szóló 2010. évi CXXX. törvény 18. §-ában foglaltak szerint eljárva Harc község Helyi Építési szabályzatáról szóló 1/2020. (I.9.) önkormányzati rendelet módosításának-tervezetét az alábbiak szerint indokolom:

A rendelet módósítására az Épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján van lehetőség.

**Részletes indokolás:**

**1. §-hoz:** A rendelet-módosítás a R. 2. mellékletét módosítja.

**2.§-hoz:** A paragrafusok részletező, felhatalmazó és hatályba léptető rendelkezéseket tartalmaznak.

**HATÁSVIZSGÁLAT**

*Harc község helyi építési szabályzatáról szóló 1/2020.(I.9.) önkormányzati rendelet módosításához*

**Társadalmi, gazdasági, költségvetési hatása:** a rendelet-tervezet célja a R. 2. mellékletében szereplő 1.2.2. számú szabályozási terv módosítása

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a képviselő-testület saját elhatározásán alapul.

**A jogalkotás elmaradásának következményei:** nem releváns.

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak.

2022. szeptember 13.

**dr. Keresztes Izabella**

aljegyző